[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 30.8.2007

COM(2007) 485 τελικό

2005/0042A (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

Απόφασης του Ευρωπαϊκού Κοινοβουλίου και του Συμβουλίου για τη θέσπιση δεύτερου προγράμματος κοινοτικής δράσης στον τομέα της υγείας (2007-2013)

ΠΟΥ ΤΡΟΠΟΠΟΙΕΙ ΤΗΝ ΠΡΟΤΑΣΗ ΤΗΣ ΕΠΙΤΡΟΠΗΣσύμφωνα με το άρθρο 250 παράγραφος 2 της συνθήκης ΕΚ

2005/0042A (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ σχετικά με τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

Απόφασης του Ευρωπαϊκού Κοινοβουλίου και του Συμβουλίου για τη θέσπιση δεύτερου προγράμματος κοινοτικής δράσης στον τομέα της υγείας (2007-2013)

Διαδικασία συναπόφασης Δεύτερη ανάγνωση

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή εκθέτει παρακάτω τη γνώμη της σχετικά με τις τροπολογίες που προτείνει το Κοινοβούλιο.

2. Ιστορικο

Η πρόταση COM(2005)115 τελικό[1] διαβιβάστηκε στο Ευρωπαϊκό Κοινοβούλιο και στο Συμβούλιο στις 15 Απριλίου 2005, σύμφωνα με τη διαδικασία συναπόφασης, δυνάμει του άρθρου 251 της συνθήκης EΚ.

Η Επιτροπή των Περιφερειών γνωμοδότησε στις 16 Φεβρουαρίου 2006[2].

Η Ευρωπαϊκή Οικονομική και Κοινωνική Επιτροπή γνωμοδότησε στις 14 Φεβρουαρίου 2006[3].

Το Ευρωπαϊκό Κοινοβούλιο εξέδωσε γνώμη, σε πρώτη ανάγνωση, στις 16 Μαρτίου 2006.

Η τροποποιημένη πρόταση COM (2006)234 τελικό[4] σύμφωνα με το άρθρο 250 παράγραφος 2 της συνθήκης ΕΚ διαβιβάστηκε στο Ευρωπαϊκό Κοινοβούλιο και στο Συμβούλιο στις 24 Μαΐου 2006.

Μετά τη γνωμοδότηση του Ευρωπαϊκού Κοινοβουλίου και σύμφωνα με το άρθρο 251 παράγραφος 2 της συνθήκης EΚ, ύστερα από πολιτική συμφωνία στις 30 Νοεμβρίου 2006, το Συμβούλιο εξέδωσε κοινή θέση στις 22 Μαρτίου 2007[5]. Η ανακοίνωση της Επιτροπής σχετικά με την κοινή θέση COM(2007) 150 εκδόθηκε στις 23 Μαρτίου 2007.

Το Ευρωπαϊκό Κοινοβούλιο εξέδωσε τη θέση του σε δεύτερη ανάγνωση στις 10 Ιουλίου 2007.

3. Αντικείμενο της πρότασης

Σκοπός του προγράμματος είναι να συμβάλει στην προστασία της υγείας και της ασφάλειας των πολιτών μέσω συγκεκριμένων ενεργειών στον τομέα της υγείας. Παρέχει τη δυνατότητα στην ΕΕ να συμπληρώνει, να στηρίζει και να προσθέτει αξία στις πολιτικές των κρατών μελών και με τον τρόπο αυτό να συμβάλει στην επίτευξη αυξημένης αλληλεγγύης και ευημερίας στην ΕΕ μέσω της προστασίας και της προαγωγής της ανθρώπινης υγείας και ασφάλειας και της βελτίωσης της δημόσιας υγείας. Το πρόγραμμα για την περίοδο 2007-2013 θα έχει τρεις κύριους στόχους: τη βελτίωση της ασφάλειας της υγείας των πολιτών, την προαγωγή της υγείας και την απόκτηση και διάδοση γνώσεων και πληροφοριών σχετικά με την υγεία.

Οι στόχοι αυτοί θα επιτευχθούν μέσα από ένα συνδυασμό ενεργειών και μέσων σύμφωνα με τις προτεραιότητες που τίθενται στα ετήσια προγράμματα εργασίας.

4. Γνωμη της επιτροπησ σχετικά με τις τροπολογιεσ του ευρωπαϊκου κοινοβουλιου

4.1. Γενικά

Στις 10 Ιουλίου 2007 το Ευρωπαϊκό Κοινοβούλιο ενέκρινε δέσμη συμβιβαστικών προτάσεων η οποία είχε συμφωνηθεί με το Συμβούλιο με σκοπό την επίτευξη συμφωνίας σε δεύτερη ανάγνωση.

Βρέθηκαν τρόποι για να ληφθούν υπόψη οι ανησυχίες του Κοινοβουλίου όσον αφορά το κείμενο του προγράμματος, μέσω τροποποιήσεων στο κείμενο, αλλά αποδίδοντας το πνεύμα της τροποποιημένης πρότασης της Επιτροπής.

Η Επιτροπή αποδέχεται όλες τις τροπολογίες. Η συμφωνία του συμβιβαστικού πακέτου διευκολύνθηκε από τριμερή δήλωση η οποία παραθέτει τους κανόνες δημοσιονομικής ευελιξίας που ισχύουν με βάση τη διοργανική συμφωνία (σημείο 37) για τα προγράμματα της ΕΕ, στα οποία περιλαμβάνεται το πρόγραμμα στον τομέα της υγείας (βλ. παράρτημα).

4.2 Τροποποιημένη πρόταση

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.

ΠΑΡΑΡΤΗΜΑ

ΤΡΙΜΕΡΗΣ ΔΗΛΩΣΗ ΣΧΕΤΙΚΑ ΜΕ ΤΟ ΔΕΥΤΕΡΟ ΚΟΙΝΟΤΙΚΟ ΠΡΟΓΡΑΜΜΑ ΓΙΑ ΤΗΝ ΥΓΕΙΑ 2007-2013

Το Ευρωπαϊκό Κοινοβούλιο, το Συμβούλιο και η Επιτροπή:

- συμμερίζονται την άποψη ότι πρέπει να διατεθούν χρηματοδοτικά μέσα στο 2ο πρόγραμμα κοινοτικής δράσης στον τομέα της υγείας (2007-2013), τα οποία θα επιτρέψουν την πλήρη εφαρμογή του·

- υπενθυμίζουν το σημείο 37 της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση[6] σύμφωνα με το οποίο η δημοσιονομική αρχή και η Επιτροπή αναλαμβάνουν τη δέσμευση να μην αποκλίνουν από το ποσό αυτό κατά ποσοστό μεγαλύτερο του 5 %, με εξαίρεση νέες αντικειμενικές και διαρκείς περιστάσεις οι οποίες αποτελούν το αντικείμενο ρητής και σαφούς αιτιολόγησης. Οποιαδήποτε αύξηση που προκύπτει από αυτή τη μεταβολή πρέπει να παραμείνει εντός του υφιστάμενου ανώτατου ορίου για το σχετικό τομέα·

- δηλώνουν τη βούλησή τους να αξιολογήσουν με ορθό τρόπο τις ειδικές ανάγκες και περιστάσεις του προγράμματος για την υγεία στην ετήσια διαδικασία του προϋπολογισμού.

[1] EE C 172 της 12.7.2005

[2] ΕΕ C 192 της 16.08.2006.

[3] ΕΕ C 88 της 11.04.2006.

[4] ΕΕ C 303 της 13.12.2006.

[5] ΕΕ C 103E της 08.05.2007.

[6] ΕΕ C 139 της 14.6.2006.